Pozdravljam vas i otvara 60. sjednicu Doma naroda Parlamentarne skupštine Bosne i Hercegovine. Na današnjoj sjednici prisutno je 12 delegata, od toga po 4 iz reda bošnjačkog naroda, 4 iz hrvatskog i 4 iz srpskog naroda. Delegati Jukić, Šiljegović i Neimarlija su opravdali svoj izostanak. Za današnju 60-tu sjednicu predlažem sljedeći dopunjeni dnevni red, 1. Odgovor na delegatska pitanja i delegatska pitanja, 2. Usvajanje Zapisnika sa 59. sjednice Doma Naroda, 3. Zahtjev Predstavničkog doma za razmatranje Zakona o izmjenama i dopunama Zakona o porezu na dodatnu vrijednost, po hitnom postupku u skladu sa članom 100. Poslovnika Doma naroda, 4. Zahtjev Predstavničkog doma za razmatranje Zakona o izmjeni Opšteg zakona o zadrugama, po hitnom postupku u skladu sa članom 100. Poslovnika Doma naroda, 5. Zahtjev delegata Boška Šiljegovića za razmatranje Prijedloga zakona o odbrani BiH po hitnom postupku u skladu sa članom 99. Poslovnika Doma naroda, 6. Zahtjev delegata Halida Genjca za razmatranje Predloga zakona o izmjeni i dopuni Zakona o osnovama bezbjednosti saobraćaja na putevima BiH, po hitnom postupku u skladu sa članom 99. Poslovnika Doma naroda, 7. Zahtjev delegata Halida Genjca i Mustafe Pamuka za razmatranje Predloga zakona o izmjenama i dopunama Zakona o osnovama bezbjednosti saobraćaja na putevima u BiH, po hitnom postupku u skladu sa članom 99. Poslovnika Doma naroda, 8. Zahtjev Savjeta ministara BiH za razmatranje Predloga zakona o izmjenama Zakona o policijskim službenicma BiH, po hitnom postupku u skladu sa članom 99. Poslovnika Doma naorda, 9. Zahtjev Savjeta ministara BiH za razmatranje Prijedloga zakona o izmjeni i dopuni Zakona o policijskim službenicima BiH po hitnom postupku u skladu sa članom 99. Poslovnika Doma naroda, zakon od 29.05.2006., 10. Zahtjev Savjeta ministara za razmatranje Prijedloga zakona o izmjeni Zakona o Državnoj graničnoj službi BiH, po hitnom postupku u skladu sa članom 99. Poslovnika Doma naroda, 11. Zahtjev Savjeta ministara BiH za razmatranje Prijedloga zakona o visokom obrazovanju BiH, po hitnom postupku u skladu sa članom 99. Poslovnika Doma naroda, 2 12. Prijedlog zakona o izmjenama i dopunama Zakona o Obavještajno-bezbjednosnoj agenciji BiH, prvo čitanje, 13. Prijedlog zakona o izmjenama i dopunama Krivičnog zakona BiH, prvo čitanje, 14. Prijedlog zakona o klasifikaciji djelatnosti u BiH, prvo čitanje, 15. Informacija o radu u Tužilaštvu BiH za 2005.godinu, 16. Zaključci Komisije za spoljno-trgovinsku politiku Doma naroda u vezi problemima sa izvozom mlijeka u zemlje sa kojima BiH ima potpisane bilatelarne sporazume o slobodnoj trgovini, 17. Zaključci i preporuke Komisije za spoljnu i trgovinsku politiku Doma naroda povodom Javne rasprave na temu razmatranje aktivnosti za podsticanje privrednog rasta, povećanje izvoza, smanjenje trgovinskog deficita i obezbjeđenje dodatnih povoljnosti za strana ulaganja u BiH, 18. Razmatranje ostavki Jasminke Putice, Blage Bošnjaka i Dragice Miletić članova Kancelarije za razmatranje žalbi i upoznavanje sa informacijama o dosadašnjim aktivnostima u vezi sa početkom rada Kancelarije za razmatranje žalbi, 19. Davanje saglasnosti za ratifikaciju Sporazuma između Vlade BiH i Vlade Savezne Republike Njemačke o finansijskoj saradnji u 2004.godini, 20. Dadvanje saglasnosti za ratifikaciju Sporazuma između Savjeta ministara BiH i Vlade Republike Grčke o saradnji u borbi protiv kriminala, posebno terorizma, ilegalne trgovine drogom i oružjem i organizovanog kriminala, 21. Davanje saglasnosti za ratifikaciju Sporazuma između BiH i Belgijsko- luksemburške ekonomske unije o recipročnom unapređenju i zaštiti investicije, 22. Davanje saglasnosti za ratifikaciju Sporazuma između Savjeta minsitara BiH i Vlade Republike Grčke o ponovnom prijemu lica koja ilegalno borave na teritoriji njihovih država i protokola za arealizaciju Sporazuma između Savjeta ministara BiH i Vlade Republike Grčke o ponovnom prijemu lica koja ilegalno borave na teritoriju njihovih država, 23. Davanje saglasnosti za ratifikaciju Sporazuma o vazdušnom saobraćaju između Savjeta ministara BiH i Vlade Republike Mađarske, 24. Dadvanje saglasnosti za ratifikaciju dodatka kojim se mijenja i dopunjuje Sporazum između Visokog predstavnika za BiH i BiH o uspostavljanju Kancelarije registrara za Odsjek I za ratne zločine i Odsjek II za organizovani kriminal, privredni kriminal i korupciju Kirvičnog i Apelacionog odjeljenja Suda BiH i Posebnog odjeljenja za ratne zločine i Posebnog odljeljenja za organizovani kriminal, privredni kriminal i korupcije Tužilaštva BiH, 25. Davanje saglasnosti za ratifikaciju Ugovora o intelektualnom vlasništvu za integrisana kola Vašington 25. maja '89.godine, 26. Davanje saglasnosti za ratifikaciju Ugovora o uspostavi energetske zajednice, 27. Davanje saglasnosti za ratifikaciju Roterdamske konvencije o proceduri obaviještavanja o saglasnosti za promet nekih opasnih hemikalija i pesticida u međunarodnoj trgovini, 28. Zahtjev Savjeta ministaa BiH za razmatranje Prijedloga zakona o lijekovima ii medicinskim sredstvima BiH, po hitnom postupku u skladu sa članom 99. Poslovnika Doma naroda, 29. Zahtjev Savjeta ministara za razmatranje Prijedloga zakona o dopuni Zakona o državljanstvu BiH, po hitnom postupku u skladu sa članom 99. Poslovnika Doma naroda, 3 30. Prijedlog zakona o izmjeni Zakona o ustupanju predmeta od strane Međunarodnog krivičnog suda za bivšu Jugoslaviju Tužilaštvu BiH, i korištenju dokaza pribavljenih od Međunarodnog krivičnog suda za bivšu Jugoslaviju u postupcima pred sudovima u BiH, prvo čitanje. Otvaram raspravu o predlogu dnevnog redad. Javlja li se neko za riječ? Ima li izmjena i dopuna? Konstatujem da nema izmjena i dopuna i da je dnevni red usvojen. O njemu se ne glasa u skladu sa članom 45. Poslovnika Doma naroda. Prelazimo na prvu tačku današnjeg dnevnog reda, to su Ad.1. Odgovori na delegatska pitanja i delegatska pitanja Odgovora na delegatska pitanja za ovu sjednicu, nismo dobili nijedan odgovor. Ima li novih delegatskih pitanja? Dakle, konstatujem da nemamo delegatskih pitanja novih. I, prelazimo na drugu tačku dnevnog reda, to je Ad.2. Usvajanje zapisnika sa 59. sjednice Doma naroda
Hvala gospodine predsjedavajući, poštovani poslanici, dame i gospodo ja želim da prenesem službeni stav Vijeća ministara da Vijeće ministara podržava dakle, brisanje člana 82. iz Zakona o PDV-u i mi smo u kontekstu toga ranije podnosili amandmane. Međutim, Vijeće ministara takođe želi da vas obavijesti da Vijeće ministara nije u mogućnosti podržati ni jednu izmjenu zakona koja nema potpunu saglasnost Upravnog odbora Uprave za indirektno oporezivanje, što je u skladu sa Sporazumom o transferu nadležnosti na osnovu koje je indirektno oporezivanje prešlo samo sa entiteta na nivo države a što je verificirao odnosno ratificirao državni Parlament, uključujući Dom naroda. Mi smo u kontaktu sa gospodinom Nikolom bili. Gospodin Nikol je izrazio želju da osigura inplementaciju dakle, člana, ovih namjera i član 82. bilo izmjenom Pravilnika koji postoji u okviru Uprave za indirektno oporezivanje i gospodin Čaušević direktor je tu, i davanje saglasnosti na ovaj zakon na prvoj narednoj sjednici Upravnog odbora kao što vas je pismeno obavijestio. Prema tome, ako mi mislimo da treba doći do izmjena ovog zakona u ovom smislu, ali da ne možemo dakle podržati ono što nema saglasnosti Upravnog odbora jer mislimo da bi na taj način mogli doći u jednu krizu, da bi Ustavni sud, ili neki drugi sud na osnovu kršenja Sporazuma o transferu nadležnosti mogao eventualno tu izmjenu oboriti, ali apelujemo i ovom prilikom na Upravni odbor Uprave za indirektno oporezivanje da odobri ovu izmjenu sozbirom da smo mi u više navrata tražili da to učini. Hvala.
Ja se zahvaljujem kolegi Hurtiću. Dakle mi imamo predloženo sad glasanje o toj proceduri. Ako glasmo za ovo pod 100, dakle idemo tako, ako glasamo protiv dajemo šansu da ne dođe do ove kolizije o kojoj je govorio gospodin Hurtić. Dakle da u nekih 10-tak dana ovo ponovo dođe na dnevni red, da nebi smo stvarali koliziju, odnosno da nebi smo imali djelovanja koja su u suprotnosti sa zakonom. Nećemo povlačiti nego ćemo, sad glasamo ko hoće glasa protiv, ide u redovnu proceduru, jeste. Gospodin Čaušević, izvolite.
Hvala gospodine predsjedadvajući što ste mi dali riječ. Uvaženi zastupnici, dame i gospodo dozvolite da ja malo elaboriram genezu kako je uopšte došlo do etabliranja člana 72. Zakona o porezu na dodatnu vrijednost. Negdje prije dvije godine, od prilike, ja sam imenovan za direktora Uprave za indirektno oporezivanje i tada smo počeli da radimo zakon o PDV-u, te smo na savjet ljudi iz MMF-a etablirali član 72. Naime, tada su postojale 3 carinske i 3 poreske administracije i postojao je veliki rizik ako ne stavimo član 72. da bi u prvim mjesecima primjene Zakona o PDV-u moglo doći do određenih .... prihoda. Na svu sreću, u protekle dvije godine radili smo jako dobro. Pomogla nam je Agencija za rularnu službu, blagovremeno smo se aktivirali i objektivno sada više nema potrebe za tim članom. 5 Dvije sjednice dva puta na vaše stolove, odnosno na stolove Predstavničkog doma stavljeno je brisanje ovog člana još prije pojave Zakona o PDV-u, odnosno prije njegovog stupanja na snagu 1. januara 2006. godine. Nažalost Predstavnički dom te dvije inicijative premijera Terzića, odnosno Vijeća ministara nije akceptirao. Po sadašnjem zakonskom rješenju mi svakako od 10. avgusta ove godine počinjemo vračati pare i onima koji se bave domaćim prometom. U tom smislu smo pripremili pravilnik o izmjenama i dopunama o primjeni Zakona o PDV-u i on će se naći na sjednici Upravnog odbora na sjednici od 19. do 23. ovoga mjeseca. I ta izmjena pravilnika u mnogome će otkloniti sve one negativnosti koje sada objektivno trpi privreda koja se bavi isključivo domaćim prometom. Naime, mi na računu rezervi imamo preko 100 miliona maraka, a zahtjev za povrat domaće privrede iznosi oko 60 do 70 miliona maraka, ovisno od toga koliko mi uvrstimo u kontroli. Dakle zaista ne bismo ponovno došli u situaciju da ne respektujemo Upravni odbor Uprave za indirektno oporezivanje, ja vas ... molim da danas se ovo ne razmatra u skladu sa zahtjevom Predstavničkog doma, odnosno po toj hitnoj proceduri, odnosno da poštujemo ovaj sporazum o prenosu nadležnosti, jer zaista entiteti su, bez obzira što je zakon državni i dalje ti ključni igrači koji daju saglasnost na izmjene bilo kog zakonskog rješenja. Ali doista i ministara Đombića i gospodina Nikola vidi se da oni podržavaju namjere koje se imaju, a eto da barem ostajemo u okviru procedure, odnosno da ako Upravni odbor bude zasjedao, ili usvoje ovaj stav sa izmjenama i dopunama pravilnika o primjeni Zakona o PDV-u, ili jednostavno da saglasnost ustavni članak 72. Hvala vam.
Zahvaljujem se direktoru Uprave. Gospodin Genjac se javio za riječ. Hoćete za govornicu radi stenograma.
Iz ovih pisama, poštovani predsjedavajući i poštovane kolege iz ovih pisama koje smo dobili od predsjedavajućeg gospodina Nikola i ministra finansija iz RS-a gospodina Đombiča i Miodraga Kulića, člana Upravnog odbora, od prilike se može zaključiti da svi su saglasni da je potrebno ovo riješiti pitanje da ne bi trpila privreda, pogotovo domaća proizvodnja koja je izvozno orijentirana. Takođe se može vidjeti da je poruka Upravnog odbora predviđena u ovoj trećoj sedmici jula kao što je rečeno i iz pisma ministra, kao što je rečeno i iskustva ministra finansija Republike Srpske, barem nije naveden ni jedan razlog protiv brisanja člana 72., osim razloga principijelne naravi. Da se nije procedura poštivala, da nije postignuta saglasnost, to je sasvim u redu, jer je zakonom tako propisano. Da je to tako iz ovih, iz naravi ovih pisama očekivati je da sporazum bude postignut i sada je zapravo cjelokupna igra oko vremena, da je što je moguće prije ovo pitanje riješiti na jedan ovako način da doprinesemo da pomognemo privredi. Ja mislim da imajući to sve u vidu, imajući narednu dinamiku i dešavanja i avgust mjesec itd. mislim da bi bilo dobro da mi ovo usvajamo po članu 99. tj. po skraćenoj proceduri. To je sasvim dovoljno vremena da se i usvoji, a da se sačeka sjednica Upravnog odbora da se ima stav i da se obave sve predviđene procedure. 6 Moj prijedlog je dakle da se ovaj zakon usvaja i da bi se danas izjasnili morali bi staviti taj prijedlog da se ovaj zakon usvaja po proceduri u skladu sa članom 99. tj. po hitnoj proceduri.
Javlja li se još neko za riječ? U skladu dakle sa članom 100.tačka 2. Poslovnika Dom odlučuje o zahtjevu Predstavničkog doma da se Zakon razmatra po članu 100. nakon rasprave. Amandmani se ne podnose. To je član 100. tačka 3. Mi smo ustvari evo imali ova obračanja uvaženih gostiji i uvaženih delegata i praktično nam predstoji sada da se izjasnimo dakle o prijedlogu Predstavničkog doma da u skladu sa članom 100. tačka 2. odlučimo hoćemo li ići po članu 100. Dakle dajem na glasanje. Da, da, ko je za? Izvinjavam se. Ko je za? Ko je uzdržan? Protiv? Jednoglasno. Dakle, ja bih htio još da dodam ovdje da zaista očekujemo od Uprave za indirektno oporezivanje da to u što kraćem mogućem roku. [[zajednička diskusija]] Dakle, da moglo bi ovo sve malo ozbiljnije biti. Ja se u potpunosti slažem. Dakle ovo smo odbili da razmatramo po članu 100. Sada ću staviti na glasanje predlog delegata Halida Genjca da se ovaj, ova izmjena, odnosno zakon razmatra po članu 99. skraćena procedura. Ne, bilo je u 100. Da, ali automatski ide u redovni i sada imamo predlog Halida Genjca da ide po skraćenom 99. Ko je za? Protiv? Uzdržan? – 1 Dakle konstatujem da ide po 99. Izvinjavam se još jednom. Dakle, apsolvirali smo ovaj, ovu tačku 3. Prelazimo na četvrtu tačku Ad.4. Zahtjev Predstavničkog doma za razmatranje Zakona o izmjeni Opšteg zakona o zadrugama, po hitnom postupku u skladu sa članom 100. Poslovnika Doma naroda 7
/nije uključen mikrofon/
Pa dobro, vidjećemo. Glasanje će pokazati. Dobro. Dakle glasamo o proceduri. Molim vas da glasate dakle o skraćenom postupku, članu 99. Ko je za da se ovaj zakon, da ide po članu 99.? Ko je protiv? Uzdržan? – 1 Dakle konstatujem da je usvojena ova procedura hitna po članu 99. 8 Molim vas kolege pažnju. Dakle tačka šest je Ad.6. Zahtjev delegata Halida Genjca za razmatranje Predloga zakona o izmjeni i dopuni Zakona o osnovama bezbjednosti saobraćaja na putevima BiH, po hitnom postupku u skladu sa članom 99. Poslovnika Doma naroda Vodi se rasprava hoće li se zakon razmatati po skraćenom postupku. Javlja li se ko za riječ? Ne javlja. Zatvaram raspravu. Molim vas da glasamo. Ko je za? Koliko vidim jednoglasno, Dakle nema niko protiv, niko uzdržan. Zahtjev dakle da se Zakon razmatra po skraćenom postuku je usvojen. Sedma tačka dnevnog reda Ad.7. Zahtjev delegata Halida Genjca i Mustafe Pamuka za razmatranje Predloga zakona o izmjenama i dopunama Zakona o osnovama bezbjednosti saobraćaja na putevima u BiH, po hitnom postupku u skladu sa članom 99. Poslovnika Doma naroda
Gospodo predsjedavajući, dame i gospodo delegati, poštovani gosti, ja ne znam da li ima, prvo da pitam ima li neko ispred Tužilaštva koji bi mogao dati odgovore na neka pitanja iz ove informacije. Nema niko?
Ima gospođa dole na dnu stola.
E dobro. Naravno pročitao sam ovu informaciju i upravo bih se osvrnuo na stranu 4. i stranu 5. ove informacije i na kraju postavio bih dva pitanja sad. Evo na strani 4. pod tačkom 3. – rad Tužilaštva BiH u 2005. godini po predmetima i tačka 3.1. rad po KP predmetima, pa stav 2. toga dijela kaže – od ukupnog broja predmeta u radu na krivična djela privrednog kriminala se odnosi 34%, ili 310 predmeta. Krivična djela ratnog zločina 19%, ili 176 predmeta, te krivična djela opšteg kriminaliteta 46% ili 417 predmeta. Zadržaću se na ovom drugom stavu – krivična djela ratnog zločina 19%, ili 176 predmeta, a u vezi stim takođe na strani 5. stav 2. stoji – nakon provedenih istraga Tužilaštvo je u 2005. godini podiglo u 212 predmeta optužbe protiv 314 lica i to za djela privrednog kriminala 31% ili 65 predmeta protiv 122 lica djela opšteg kriminala 55% ili 138 predmeta, protiv 174 lica i djela ratnog zločina u 8 predmeta protiv 18 lica. Opet ću se malo zadržati na posljednjem stavu djela ratnog zločina u 8 predmeta protiv 18 lica. Informacija kao informacija mislim da je trebala biti malo konkretnija. Na njoj, ja ne znam da li se ovdje radi o posebnoj tajni, ako je tajna da se ne iznose neki konkretniji podaci za djela ratnog zločina. A mislim da bismo mi svi ovdje trebali da znamo protiv koga su podignute optužnice, potvrđene ili podignute optužnice i protiv koga se vode postupci za ratne zločince. Tu tabu temu treba da se skine, a posebno da se skine sa ove skupštine, odnosno mi parlamentarci treba da znamo o čemu se radi. Ja bih samo u kontekstu toga postavio dva pitanja. Naime, Okružno javno tužilaštvo u Bijeljini je 2004. godine podnjelo krivične prijave protiv 49 lica po prikupljenim dokazima za 13 počinjene ratne zločine na području Srebrenice, Bratunca, Milića u periodu od 1992. do 1993. godine. Znači protiv 49 lica 2004. godina. Ja u ime u tom periodu imaju zvanični podaci da je 134 srpska sela na tom području djelimično, ili potpuno razoreno, uništeno i opljačkano. Ubijeno je oko 1200 lica, među kojima značajan broj žena, djece i staraca. U ime porodica, broje se ti, a i 880 lica se traga, jer se vode kao nestali. U ime oko 3000 porodica koje traže, zahtjevaju, mole da se taj slučaj rasvjetli pitam – da li je Tužilaštvo po zahtjevu Okružnog javnog tužilaštva iz Bijeljine Tužilaštvu Bosne i Hercegovine išta preduzelo po tom pitanju? Gdje se nalaze te prijave? Zašto do danas nije niko optužen po tom pitanju i da li će iko biti optužen za te zločine? I drguo pitanje, isto tako Okružno javno tužilaštvo u Bijeljini je također 2004. godine podnijelo krivinu prijavu za ratni zločin u Tuzli koje počinjeno 15.maja 1992. godine kada je ubijeno oko 240 vojnika koji su po dogovoru povlačili iz Tuzle ka Jugoslaviji. Do danas je ekshumirano i identifikovano oko 110 lica, a za 130 se još traga i vode se kao nestali. Također u ime oko 400 porodica sa kojima sam svakodnevno u kontaktu pitam – da li je Tužilaštvo također po toj krivičnoj prijavi koje je podnjelo Okružno javno tužilaštvo u Bijeljini išta preduzelo, gdje se taj predmet nalazi i da li će i kada išta po tom pitanju biti preduzeto? Hvala.
Zahvaljujem se. Naravno pružićemo šansu gospođi iz Tužilaštva. Gospođo molim vas izađite i za govornicu. Izvolite.
Dobar dan, prvo da pozdravim cijenjene delegate Doma naroda. Ja sam Erna Filipović, generani sekretar Tužiteljstva Bosne i Hercegovine. Kao prvo da se izvinem u ime glavnog tužitelja Jurčevića koji je službeno odsutan van Sarajeva i on je izrazio želju, ukoliko delegati žele on može doći na sljedeću sjednicu Doma naroda. Inaće prisustvovao je sjednici Zastupničkog doma u sazivu prije mjesec dana. Ako delegati žele, on je izrazio stvarno želju, ali je odsutan. Vezano za informaciju Tužilaštva Bosne i Hercegovine za prethodnu godinu i konkretno postavljena pitanja gospodina, ja nisam stvarno čula ime, ja se izvinjavam, pošto se radi ovdje o pitanjima, o konkretnim predmetima i prijavama u ovom momentu ja ne mogu da odgovorim, jer ja nemam upisnike, niti evidenciju Tužilaštva pred sobom. Međutim za sljedeću sjednicu Doma naroda će biti dostavljeno. Ja ne znam sada po vašoj proceduri jel se to može uzeti kao poslaničko pitanje da mi pismeno odgovorimo vezano za predmete Okružnog tužilaštva iz Bijeljine i Okružnog tužilaštva iz Tuzle. Jel može?
Može. 14
Mislim, ja sam stvarno, ali. Molim? Mislim pošto je o konkretnom predmetima riječ, ovo je informacija o radu Tužlaštva Bosne i Herceogvien za prethodnu 2005. godinu, a gospodin je postavio dva o konkretnim predmetima. Informacija ne obrađuje konkretne predmete kao što ste i sami vidjeli. Vi ako smatrate da je potrebno da vam dostavimo imena lica protiv, koja su optužena za djela ratnog zločina, dostavićemo mi to, ako u ovoj u odgovoru koji će dostaviti Tužilaštvo za sljedeću sjednicu. Informacija je rađena po jednoj metodologiji koju mi inače radimo ne spominju se konkretni predmeti kod lica protiv kojih su podignute optužnice odbačene i to. Međutim, ako vi smatrate da je potrebno mi ćemo dostaviti tu informaciju. Molim. Evo, ja mogu ostati, ako imate još nekih pitanja za ovu informaciju.
Ima li još nekih pitanja vezano za ovu informaciju o radu Tužiilaštva? Nema. Zaključujem raspravu. Zahvaljujem se gospođo.
Zahvaljujem se.
Molim vas da glasamo prihvatamo li ili ne prihvatamo Informaciju o radu Tužilaštva Bosne i Hercegovine za 2005. godinu. Molim vas glasajte. Ko je za? Ko je uzdržan? – 1 Protiv? – 1 Molim da se konstatuje to u zapisnik, znači 1 uzdržan, 1 protiv, ostali za. Zahvaljujem se. Šesnaesta tačka dnevnog reda Ad.16. Zaključci Komisije za spoljno-trgovinsku politiku Doma naroda u vezi problemima sa izvozom mlijeka u zemlje sa kojima BiH ima potpisane bilatelarne sporazume o slobodnoj trgovini Dobili ste zaključke koje je usvojila Komisija za spoljno-trgovinsku politiku Doma naroda. Otvaram raspravu. Gospodin Čengić, predsjednik Komisije. 15
Zahvaljujem predsjedavajući, uvažene kolegice i kolege, poštovani predstavnici Vijeća ministara i ostali prisutni, zbog važnosti ove teme mi smo na prošlim sjednicama, na zadnjoj sjednici Komisije uvrstili ovo pitanje i imali prisustvo predstavnika mljekoprerađivača u Bosni i Hercegovini koji su izvoznici. Naime, povod je bio vrlo jednostavan. Naši izvoznici su doživjeli velike probleme kod izvoza mlijeka, prije svega u Republiku Hrvatsku, a isto tako i Makedoniju i Srbiju u malo manjem obimu. Nakon diskusije koju je Komisija obavila mi smo predložili zaključke i ja bih volio zbog važnosti teme i zbog činjenice da je u hrvatskim medijima i u hrvatskoj javnosti dato veliko značenje ovom pitanju, odnosno da se čak preko medija pokušalo dikamirati izvoznike mlijeka, odnosno prerađivače mlijeka iz Bosne i Hercegovine u Hrvatskoj. Mislim da je važno da čujete ove zaključke i ja očekujem da ćete dati podršku ovim zaključcima. Prvi je. Predlaže se Domu naroda da zatraži od Vijeća ministara BiH i entitetskih vlada da pruži podršku domaćim mljekoprerađivačima i posebno izvoznicima mliječnih proizvoda. Dva. Traži se od Vijeća ministara BiH da putem mješovitih komisija za praćenje provođenja bilateralnih sporazuma o slobodnoj trgovini riješi pitanje barijera izvoza mlijeka i mliječnih proizvoda u Republiku Hrvatsku, Makedoniju i Srbiju. Tri. Traži se od Vijeća ministara BiH da se redovito preduzimaju potrebne mjere radi kontrole proizvoda koji se uvoze u Bosnu i Hercegovinu i druge mjere iz područja nadzora prometa mliječnih prerađevina porijeklom izvan Bosne i Hercegovine i Četvrto. Traži se od Ministarstva vanjske trgovine i ekonomskih odnosa da organizira sastanke najmanje jedanputa u dva mjeseca u prisustvu predstavnika mlijeko prerađivača entitetskih vlada, Ureda za veterinarstvo i otalih radi praćenja pitanja iz područja prerade, prometa i izvoza mlijeka i mliječnih proizvoda u Bosni i Hercegovini. Ja očekujem punu podršku kolega za ovakve zaključke i isto tako pozivam Vijeće ministara da promtno, koliko je moguće sutra reagira. Inače ni jedan od problema što kada se ovakvi problemi dogode, naši BH izvoznici trpe dnevno, a nažalost mi kao institucije Bosne i Hercegovine reagiramo dosta sporije nego što su posljedice s druge strane. Hvala.
Zahvaljujem kolegi Čengiću. Dakle rasprava je otvorena. Ima li prijavljenih diskutanata? Nema. Zatvaramo raspravu. Molim vas da glasate o zaključku naše komisije. Ko je za? Jednoglasno usvojeni zaključci. Čestitam predlagaču. Sedamnaesta tačka dnevnog reda 16 Ad.17. Zaključci i preporuke Komisije za spoljnu i trgovinsku politiku Doma naroda povodom Javne rasprave na temu razmatranje aktivnosti za podsticanje privrednog rasta, povećanje izvoza, smanjenje trgovinskog deficita i obezbjeđivanje dodatnih povoljnosti za strana ulaganja u BiH Dobili ste zaključke koje je usvojila Komisija za spoljnu i trgovinsku politiku Doma naroda. Ponovo dajem riječ predsjedniku Komisije, gospodinu Čengiću.
Dakle, meni je drago da konačno danas imamo priliku da o ovome razgovaramo iako smo javnu raspravu imali prije četiri mjeseca. Ono što je najvažnije jeste da smo mi imali jedan vrlo obiman materijal, a ovo ovdje što vidite je samo dio tog materijala koji smo imali na javnoj raspravi koji je nastao u toku javne rasprave, sažet u 5,5 stranica zaključaka i prijedloga aktivnosti. Neću, nemam namjeru ništa od toga ponavljati, jedino što bih dakle pročitao zadnji zaključak, a on je vezan za Vijeće ministara. Kaže se ovako. Traži se od Vijeća ministara Bosne i Hercegovine da u saradnji sa drugim institucijama u zemlji, na osnovu ovih zaključaka i materijala koji su sastavni dio ovih zaključaka, u roku od 30 dana izradi akcioni plan za realizaciju zaključaka i preporuka. Svi zaključci trebaju biti realizirani do kraja ove godine. Akcioni plan dostaviti Domu naroda i Komisiji. Nažalost, ovaj materijal treba biti razmatran na prošloj sjednici Doma. Kako nije bio, evo sad ovo ispade da je pred odmor, međutim ja se nadam da Vijeće ministara je imalo pred sobom već, najveći dio materijala jer je samo učestvovalo u pripremi informacija i očekujem da će ovi zaključci a posebno ovaj zadnji, realiziraju. S obzirom da zaključci sadržavaju vrlo važne aktivnosti u različitim područjima, kako na nivou BiH tako entiteta, odnosno na Vanjsko-trgovinesku komoru, privredne komore i izvoz povećanja proizvodnje i privlačenje(?) stranih ulaganja, mislimo da je ovaj materijal jako važan i očekujemo da Dom dane podršku ovakvim zaključcima, ali što je važnije od toga da Vijeće ministara poslije toga na nivou Vijeća ministara i na nivou svojih ministarstava, agencija i ostalih reagira zaista sa pripremom akcionog plana koji će biti realiziran u narednom periodu. Zahvaljujem.
Zahvaljujem se gospodinu Čengiću. Imate riječ, ako neko želi. Zaključujem raspravu. Otvaram glasanje. Dakle, ko je za da se usvoje ovi zaključci o 17. tački devnog reda? Jednoglasno. Konstatujem da su usvojeni ... predlagaču. 18. tačka dnevnog reda, 17 Ad.18. Razmatranje ostavki Jasminke Putice, Blage Bošnjaka i Dragice Miletić koji su članovi Kancelarije za razmatranje žalbi i upoznavanje sa informacijama o dosadašnjim aktivnostima u veuamo, za početak rada Kancelarije za razmatranje žalbi Dobili ste dopis Jasminke Putice, Blage Bošnjaka i Dragice Miletić članova Kancelarije za razmatranje žalbi za razrješenje dužnosti kao i informacije o dosadašnjim aktivnostima vezanim uz početak rada Kancelarije za razmatranja žalbi. Predstavnički dom usvojio je ostavke Jasmine Putice, Blage Bošnjaka i Dragice Miletić. Želi li neko diskutovati? Zaključujem raspravu. Molim vas da glasate, dakle ko je za da usvojimo ostavke ove tri osobe? Možete glasati. Jednoglasno smo usvojili ostavke Jasmine Putice, Blage Bošnjaka i Dragice Miletić, na funkcije članova Kancelarije za razmatranje želbi. 19. tačka dnevnog reda, Ad.19. Davanje saglasnosti za ratifikaciju Sporazuma između Vlade BiH i Vlade Savezne Republike Njemačke o finansijskoj saradnji u 2004.godini
Poštovane kolege, s obzirom na činjenicu da mi do sada nemamo zakon o lijekovima i medicinskim sredstvima na nivou BiH, dakle ovo bi bio prvi put, slučaj da dobijemo zakon. On je vrlo važan i vrlo ozbiljan ali istovremeno, kako mi imamo sada trenutno važeća dva entitetska zakona, dakle svaki entitet ima svoj zakon, i institucije koje prate njegovu primjenu, radi se o tome da bi vjerovatno ovaj zakon bio i izazvao veliku pažnju i interes i prema onome što ja znadem, zbog kontakata koje sam već imao, od onih koji od veledrogerija, proizvođača lijekova do drugih kojih se ovo tiče, vjerojatno će biti potrebno organizirati i javnu raspravu. U tom smislu bi bilo vjerovatno korisnije, da bismo dobili kvalitetan tekst zakona koji nam svakako treba, da umjesto u skraćenom postupku, ovaj zakon razmatramo u redovnoj proceduri. I moj prijedlog, gospodine predsjedavajući je dakle, da predložite da to razmatramo u redovnoj proceduri. Hvala. 21
Zahvaljujem se kolegi Čengiću. Dakle imamo prvo ovaj prijedlog po skraćenom postupku, pa ćemo po njemo je li, moramo jer je tako p redloženo po dnevnom redu a onda. Je li tako, ovde je predloženo. Gospodin Čengić predlaže da ide u redovnu. Prijedlog je kod nas da ide u skraćenu. Mi moramo o tome glasati, tako stoji u dnevnom redu. Je li tako? Gospodin Filipović.
Hvala ljepo za riječ. Imam jedno drugo razmišljanje oko ovoga. Vrlo ću krtko reći zašto. Dakle, ja uvažavam ovaj prijedlog koji je rekao gospodin Čengić. I vjerojatno bismo mi uz ovaj njegov prijedlog, možda poslije javnih rasprava provedenih ... od interesa javnosti, došli možda do kvalitetnijeg zakona. Budući je ovo po mom sudu jedan vrlo važan zakon za ovu državu i zbog jednog vrlo velikog nereda u ovoj oblasti i na razini države, mi to moramo, n... propis koji ima asimatrična, različita rješenja u oba entiteta i tu je, dakle to je vrlo profitabilno, vrlo interesantno mešetarsko tržište na nevoljama državljana ove zemlje. Zato bi bio što prije, za jedan zakon na državnoj razini koji će obvezat niže razine da usuglase, dakle da bar unificirano, da donekle usuglasimo te norme u ovoj oblasti, pa da onda, da to uradimo u ovom sazivu još uvijek dok, pošto je krenula inicijativa, ne znam kakva će biti promišljanja, vjerujem plemenita i novog sastava Parlamenta, ali da ovaj stari saziv sada u skraćenoj proceduri donese ovakav zakon kakav je sad došao iz Vijeća ministara, pa neka se onda novi saziv bavi, dakle poboljšanjem toga teksta, javnim raspravama itd. Da imemo nešto što svi dobri, plemeniti, humani, dobronamjerni ljudi u ovoj zemlji čekaju a to je da se uredi tržište lijekova u BiH državnim propisom. Dakle, ja bih zamolio ako je ikako moguće da ostane ova skraćena procedura, da do ovog zakona čim prije dođemo. Hvala.
Zahvaljujem kolegi Filipoviću. Gospodin Vinko Radovanović, a niste vi, pardon. Onda izvolite vi gospodine.
Ja sam Damir Dizdarević, pomoćnik ministra civilnih poslova i ispred predlagača ovog zakona. Vama je poznato već da 3-4 godine mi radimo na ovom zakonu i da ima zaista podijeljenih mišjenja o tome. Vjerovatno ima tu i lobija, kao od strane uvoznika, proizvođača itd. Međutim ja bih htio da vam skrenem, zašto je, neki od razloga zašto ovo predlažemo da ide po, zašto smo pedložili da ide po skraćenom postupku. Prvi razlog je što smo prije 20-tak dana imali rtm osnosno Monitoring Evropske komisije i u ostvarivanju jedinstvenog ekonomskog tržišta odnosno prostora u BiH bio je konkretan isto njihov zahtjev u vezi donošenja ovoga zakona. Mi smo ih obavijestili o kojoj 22 se proceduri već nalazi a to je bilo taman negdje između kad je Vijeće ministara prihvatilo ovaj prijedlog do evo ovih sada sjednica. Druga stvar, znate da i anarhija što se tiće lijekova vlada, da moraju ... da ne mogu da funkcionišu i da idu jedni lijekovi ako dobiju odobrenje u jednom entitetu da idu u drugom. Zatim tu je i usklađivanje, dakle maloprije što sam rekao sa evropskim standardima i ja zaista mislim da s obzirom na to a posebno imajući u vidu onaj posebni zakon koji ste već jednom donijeli a to je Zakon o suzbijanju, sprečavanju i zloupotrebi opojnih droga, koji je sa nadležnosti, ono što treba da rade Agencija za lijekove prebacili na Ministarstvo civilnih poslova. Za takvu neku funkciju koju treba da obavlja Agencija za lijekove i medicinska sredstva BiH predviđeno ovim zakonom isto, je se ovim zakonom ta agencija treba i osnovati, zaista su dovedeni i Ministarstvo civilnih poslova, Ministarstvo sigurnosti, Ministarstvo vanjske trgovine u jednu nazavidnu situaciju, zbog toga što praktično treba primiti armiju ljudi, napraviti novu reorganizaciju tih ministarstava da bi moglo to da funkcioniše. Iz ovih razloga mi dakle stojimo iza toga da bi trebalo ovaj zakon donijeti po skraćenoj proceduri a vjerovatno tokom vremena kao što ništa nije Bogom baš dato, tako i ovaj zakon, da ide na jedan takav, da se eventualno dakle može on vremenom kako se budu pokazivali njegovi nedostaci, vršiti izmjene, dopune kao što smo i do sada radili. Hvala.
Zahvaljujem se najljepše. Gospodin Čengić, izvolite.
Uvažavajući sve ono što je rečeno, posebno od strane kolege Filipovića, ja ću početi od ove zadnje rečenice koju je rekao predstavnik Vijeća ministara. To je suština čitave priće. Dakle, on insistira na tome da se usvoji zakon za koji gospodin već unaprijed zna da će ga biti potrebno popravljati. I ja mislim da je već preveliki luksuz da mi idemo sa tim da mi usvajamo zakone koji nisu u redu pa da ih onda popravljamo nakon što ih usvojimo. To jeste upravo razlog zašto govorim. Kad govorim o ovom pitanju, ja sam rekao vrlo jasno. Dakle, imajući informaciju od institucija, od veledrogerija, od onih ljudi koji se bave ovim pitanjem, imajući na umu važnost ovog zakona, dakle dijeleći potpuno ocjenu da je to važno, i baš zato što je to važno, smatram da moramo doći u poziciju da imamo mogućnost da čujemo sve one koji su važni faktori u donošenju zakona a koji nisu imali priliku ni pročitati zakon a kamoli učestvovati u njegovoj pripremi. Dakle da budem vrlo jasan kolega Filipoviću, zakon je pripremao jedan mali broj ljudi. Neki od njih su eksperti za pravo, neki za nešto drugo, a neki nisu ni za šta od onoga što se tiče lijekova. Ali su pripremali zakon. Da, da. Sada mi trebamo ponuditi zakon, trebamo mi raspravljati o zakonu, nek se niko od nas ne ljuti, uglavnom mi nismo eksperti za to područje i mislim da bi bilo jako važno da imamo, da dođemo u priliku da čujemo ljude s obje strane. Pod navodnicima, one sa stanovišta tržišta, one sa stanovišta proizvodnje, one sa stanovišta kontrole itd. da dođemo u tu poziciju da imamo priliku da oni iznesu svoje stavove i da popravimo zakon. 23 I da zaključim, nije nered na tržištu zbog zakona. Nije. Nered na tržištu je zbog ne poštovanja zakona. Dakle, to je broj jedan. Broj dva, ne smijemo doći u poziciju da sada donošenjem novog zakona otvorimo nered, odnosno da povećamo to što zovemo neorganizirašću u tom području. Iz svega toga, iz svih tih razloga, smatram da je jako važno dobiti ovaj zakon i da treba početi raditi na njemu. Posebno je pitanje kolega Filipoviću, zašto je Vijeće ministara čekalo toliko godina, da bi to predložilo i da bi došlo u proceduru u julu, dakle 2 mjeseca prije izbora, iako je ... da je zakon o lijekovima bio potreban davno prije, na njemu se radi 4 godine. Dakle, postojalo je puno puteva i mehanizama uključujući i OHR, koji je isto tako se pred kraj sjetio da postoji pitanje lijekova a ni do danas taj isti OHR nije postavio pitanje zakona o poljoprivredi. To je sramotno. Dakle OHR treba da se ugasi a da nije postavio pitanje zakona o poljoprivredi na nivou BiH, sada u zadnji trenutak prozivate zakon o ljekovima koji nam naravno treba, ali ga trebamo dobiti jednom, pod navodnicima, u normalnoj atmosferi, dakle u atmosferi gdje ćemo čuti eksperte i one kojih se to tiče sa svih strana, kako ne bismo došli u poziciju da imamo neriješena ili otvorena ptianja nakon što donesemo zakon. Eto, to je jedini razlog. Dakle podržavajući njegovu važnost i potrebu donošenja, ja samo predlažem da ide u redovnu proceduru. Hvala.
Zahvaljujem se kolegi Čengiću. Mi ćemo dakle ići po prijedlogu kako je u dnevnom redu ovo, da glasaćemo u skladu sa članom 99. /ZAJEDNIČKA DISKUSIJA-slabo se čuje/ Ali ima ovde prostora i za ovo o čemu je gospodin Čengić govorio, samo u nešto kraćem vremenu, tako da se može djelovati amandmanski. Dakle, ja stavljam na glasanje Zahtjev Savjeta ministara BiH za razmatranje Prijedloga zakona o lijekovima i medicinskim sredstvima BiH po hitnom postupku u skladu sa članom 99. Poslovnika Doma naroda. Molim vas glasajte. Ko je za? Protiv? Uzdržan? Niko. Znači večinom glasova je usvojen ovaj zakon. 29. tačka današnjeg dnevnog reda, predposljednja, 24 Ad.29. Zahtjev Savjeta ministara za razmatranje Prijedloga zakona o dopuni Zakona o državljanstvu BiH, po hitnom postupku u skladu sa članom 99. Poslovnika Doma naroda